cyanic-selkie/wikianc huggingface dataset:
மருதன் (எழுத்தாளர்)
மருதன் ஒரு தமிழ் எழுத்தாளர் ஆவார். தொண்ணூறுகளின் பிற்பகுதியில் எழுதத் தொடங்கிய மருதன் இதுவரை பன்னிரண்டு நூல்கள் எழுதியிருக்கிறார். பிடல் காஸ்ட்ரோ: சிம்ம சொப்பனம், சே குவேரா: வேண்டும் விடுதலை, ஹ்யூகோ சாவேஸ்: மோதிப்பார்! ஆகியவை அவற்றுள் புகழ் பெற்றவை.
கல்கி, நக்கீரன், ரிப்போர்ட்டர் இதழ்களில் தொடர்ந்து கட்டுரைகள் எழுதி வந்த மருதன், 2006ம் ஆண்டு முதல் கிழக்கு பதிப்பக்கத்தில் பணியாற்றி வருகிறார். தற்சமயம் அப்பதிப்பகத்தின் ஆசிரியராக உள்ளார்.
வெளியாகும் தொடர்கள்
பகுப்பு:தமிழக எழுத்தாளர்கள்
விசுவாமித்திரர்
thumb|விசுவாமித்திரர்-மேனகை [[ரவி வர்மா ஓவியம்]]
விசுவாமித்திரர் (சமஸ்கிருதம் विश्वामित्र) பண்டைய இந்தியாவின் மிகப்பெரும் முனிவராகக் கருதப்படுபவர். குசநாபரின் மகன். கௌசிகன் என்ற பெயருடைய மன்னன். வசிட்டரோடு ஏற்பட்ட போட்டியின் காரணமாக, கடுமையான தவங்களைச் செய்து பிரம்ம ரிஷியானவர். காயத்ரி மந்தரம் உட்பட பழமையான ரிக் வேதத்தின் பல பகுதிகளை எழுதியதாக கருதப்படுகிறார். புராணங்களின் படி ஆதி முதல் 24 ரிஷிகளே முழு ஞானத்தையும் சக்தியையும் பெற்றவர்களாக இருந்தாக கூறப்படுகிறது.
விசுவாமித்திரரின் கதை வால்மீகி இராமாயணத்தில் விவரிக்கப்பட்டுள்ளது.
மேனகை
அவளுடைய நடனத்தினால் முனிவரின் தவம் கலைந்தது. அத்துடன் மேனகையை மனைவியாக ஆக்கிக்கொண்டார் விஸ்வாமித்திரர். இவர்கள் இருவருக்கும் சகுந்தலை என்ற மகள் பிறந்தாள். பின்னர், சகுந்தலை அரசன் துஷ்யந்தனை மணமுடித்து, அவர்களுக்கு பரதன் மகனாக பிறந்தான். ஆனாலும், தன் தவம் மேனகையால் கலைக்கப்பட்டதற்காக மேனகையை விசுவாமித்திரர் சபித்தார்.
பிரம்மரிஷி
மேனகையை சபித்த பின்னர், ஆயிரம் ஆண்டுகளுக்கு கடுந்தவம் செய்யும் பொருட்டு இமாலயத்திற்கு சென்று விடுகிறார் கௌசிகர். உண்ணாமல், மூச்சு விடுவதையும் கூட அறவே குறைத்துவிடுகிறார்.
பல ஆண்டுகளுக்கு பின் விரதத்தை முடித்து உண்ண முடிவு செய்யும் கௌசிகரை இந்திரன் மீண்டும் சோதிக்கிறார். ஏழை அந்தணராக வரும் இந்திரன், கௌசிகரிடம் யாசகம் கேட்க, அவரும் உணவை யாசகமாக கொடுத்துவிட்டு தன் தவத்தை தொடர்ந்தார். அந்த ஆயிரம் ஆண்டுகள் தவவலிமையை கண்ட தேவலோக தலைவர் பிரம்மா, கௌசிகருக்கு "பிரம்மரிஷி" எனும் பட்டத்தை வழங்கி, விசுவாமித்திரர் எனும் பெயரும் இடுகிறார்.
திரிசங்கு
திரிசங்கு எனும் ஓர் அரசன், மஹாகுரு வசிட்டரிடம் தன்னை உடலுடன் சொர்க்கத்திற்கு அனுப்புமாறு கோரிக்கை விடுகிறார். அவ்வாறு செய்ய இயலாது என்று வசிட்டர் மறுத்துவிடுகிறார். அதனை தொடர்ந்து, வசிட்டரின் ஆயிரம் புதல்வர்களிடமும் அதே கோரிக்கையை வைக்கிறார் திரிசங்கு. அவர்களும் மறுத்து, சிரிசங்குவை வெட்டியானாக போக சபித்துவிடுகிறார்கள். அதனால், சாம்பல் பூசப்பட்ட உடலுடன், இரும்பு அணிகலன்களும், கருப்பு ஆடையும் அணிந்த மனிதனாக உரு மாறுகிறார் திரிசங்கு. தன் உரு மாறியதால் அடையாளம் தெரியாமல் போக, ராஜாங்கத்திலிருந்து வெளியேற்றப்படுகிறார் திரிசங்கு.
வெளியேறும் பொழுது, விசுவாமித்திரரை சந்திக்க நேரிடுகிறது. அவர், திரிசங்குவிற்கு உதவ ஒப்புக்கொள்கிறார். விசுவாமித்திரரின் தவபலம் உச்சத்தில் இருக்கும் பொழுது, திரிசங்குவை உடலுடன் சொர்க்கத்தில் ஏற்றுக்கொள்ள வைக்கும்படி யாகம் ஒன்றை வளர்த்தார். மாறாக, எந்த தேவரும் செவிசாய்க்கவில்லை. மேலும் கோபமுற்ற அவர், தனது மொத்த தவப்பலத்தையும் பயன்படுத்தி, திரிசங்குவை சொர்க்கத்திற்கு அனுப்பி வைத்தார். உள்ளே நுழையும் பொழுது, சிரிசங்குவை தடுத்து அனுமதி மறுத்தார் இந்திரன்.
அதனால், திரிசங்குவிற்காக என்றே புது உலகம் ஒன்றை படைத்தார். அப்போது, பிருகஸ்பதி தலையிட்டு, விசுவாமித்திரரை மேலும் செய்யவேண்டாம் என்று உத்தரவு  இட்டார். இருப்பினும் சொர்கம் சென்ற திரிசங்கு, வானிலே தலைகீழாக மாட்டிக்கொண்டு நட்சத்திரமாக  மாறினார்.
கோவில்
விசுவாமித்திரருக்குத் தனிக் கோவில் தமிழ்நாட்டின் திருநெல்வேலி மாவட்டம், ராதாபுரம் வட்டம் விஜயாபதி எனும் ஊரில் உள்ளது.
மேற்கோள்கள்
பகுப்பு:இராமாயணக் கதைமாந்தர்கள் பகுப்பு:முனிவர்கள் பகுப்பு:சப்த ரிசிகள்
தமிழகத்தில் பினீசியக் காசுகள்
பண்டைத்தமிழகத்தில் பினீசியரின் வாணிபம் நடந்ததை உறுதிப்படுத்தும் வண்ணம் 4 நாணயங்கள் கரூர் நகரில் கிடைத்துளது. இவ்வனைத்து காசுகளும் செப்பு உலோகத்தால் ஆனவை. இவற்றின் விட்டம் 9 செ.மீ. முதல் 1.5 செ.மீ. வரை மாறுபடுகிறது. அவ்வாறே இவற்றின் எடையும் 900 கிராம் முதல் 1550 கிராம் வரை மாறுபடுகின்றன. இவற்றின் முன்பக்கத்தில் கிரேக்க தெய்வங்களும் பின்பக்கம் கப்பலின் முன்பகுதி, தண்டு ஆகியனவும் காணப்படுகின்றன.
மூலம்
பகுப்பு:தமிழக நாணயவியல்
பார்படோசு
பார்படோசு (Barbados; பார்படோஸ்) என்பது அமெரிக்கக் கண்டத்தில் கரிபியன் பிரதேசத்தில், மேற்கிந்தியத் தீவுகளின் சிறிய அண்டிலிசில் அமைந்துள்ள ஒரு தீவு நாடு ஆகும். இது கரிபியன் தீவுகளில் மிகவும் கிழக்கே அமைந்துள்ளது. இத்தீவின் நீளம் 34 கிமீ (21 மைல்கள்), ஆகக்கூடிய அகலம் 23 கிமீ (14 மை), பரப்பளவு 432 கிமீ2 (167 ச.மைல்) ஆகும். இது வடக்கு அத்திலாந்திக்கின் மேற்கே, வின்வர்டு தீவுகள் மற்றும் கரிபியக் கடலில் இருந்து 100 கிமீ (62 மை) கிழக்கே அமைந்துள்ளது. பார்படோசு வின்வர்டு தீவுகளுக்குக் கிழக்கே, சிறிய அண்டிலிசின் ஒரு பகுதியாக, நிலநடுக்கோட்டில் இருந்து அண்ணளவாக 13° வடக்கே அமைந்துள்ளது. இது செயிண்ட் லூசியா, செயின்ட் வின்செண்டு மற்றும் கிரெனடீன்கள் நாடுகளுக்கு 168 கிமீ கிழக்கேயும், மர்தினிக்கில் இருந்து 180 கிமீ தென்-கிழக்கேயும், டிரினிடாட் மற்றும் டொபாகோவில் இருந்து 400 கிமீ தூரத்திலும் அமைந்துள்ளது. பார்படோசு முதன்மை அத்திலாந்திக் சூறாவளி மண்டலத்திற்கு வெளியே உள்ளது. இதன் தலைநகரும், மிகப்பெரிய நகரமும் பிரிஜ்டவுண் ஆகும்.
ஆரம்பத்தில் அமெரிக்க இந்தியர்களும், பின்னர் 13-ஆம் நூற்றாண்டு முதல் கலிநாகோ மக்களும் இங்கு குடியேறினர். பார்படோசு 15-ஆம் நூற்றாண்டின் இறுதியில் எசுப்பானியக் கப்பலோட்டிகளால் ஆக்கிரமிக்கப்பட்டு, காசுட்டில் பேரரசுக்காக உரிமை கோரப்பட்டது. பார்படோசு முதல் தடவையாக 1511 இல் எசுப்பானிய நிலவரை படத்தில் காட்டப்பட்டது. 1532 முதல் 1536 வரை போர்த்துகல் பேரரசு இத்தீவுக்கு உரிமை கோரியது, ஆனாலும் 1620 இல் அதனைக் கைவிட்டது. ஒலிவ் புளொசம் என்ற ஆங்கிலேயக் கப்பல் இங்கு 1625 மே 14 இல் வந்திறங்கியது. அக்கப்பலில் வந்தவர்கள் இத்தீவை இங்கிலாந்தின் முதலாம் ஜேம்சு மன்னருக்காக உரிமை கோரினர். 1627 இல், இங்கிலாந்தில் இருந்து முதலாவது நிரந்தரக் குடியேறிகள் இங்கு வந்தனர். அன்று முதல் இத்தீவு ஆங்கிலேயர் வசமானது. பின்னர் பிரித்தானியக் குடியேற்ற நாடானது. இக்காலகட்டத்தில், தீவின் தோட்டங்களில் பணிபுரிந்த ஆப்பிரிக்க அடிமைகளின் உழைப்பை நம்பி, இந்தக் குடியேற்ற நாடு ஒரு தோட்டப் பொருளாதாரத்தில் இயங்கியது. இத்தீவில் அடிமை வணிகம் 1807 இல் அடிமை வணிகச் சட்டத்தின் மூலம் தடைசெய்யப்படும் வரை தொடர்ந்தது. 1833 இல் அடிமை ஒழிப்புச் சட்டம் நடைமுறைப்படுத்தப்பட்டதைத் தொடர்ந்து அடுத்த ஐந்தாண்டு காலப்பகுதியில் பார்படோசில் அடிமைப்படுத்தப்பட்ட மக்களுக்கு இறுதி விடுதலை கிடைத்தது.
இத்தீவின் மொத்த மக்கள் தொகை 287,010 ஆகும். இவர்களில் பெரும்பான்மையானோர் ஆப்பிரிக்க வம்சாவழியினர் ஆவர். ஓர் அத்திலாந்திக்குத் தீவாக வகைப்படுத்தப்பட்டிருந்தாலும், பார்படோசு கரிபியனின் ஒரு பகுதியாகமே இது கருதப்பட்டு, அதன் முன்னணி சுற்றுலாத் தலங்களில் ஒன்றாகத் திகழ்கிறது.
1966 நவம்பர் 30 இல், பார்படோசு ஐக்கிய இராச்சியத்தின் இரண்டாம் எலிசபெத்தை அரசியாக ஏற்றுக் கொண்டு, பொதுநலவாயத்தின் கீழ் விடுதலை பெற்றது. 2021 அக்டோபரில், பார்படோசின் முதலாவது குடியரசுத் தலைவராக சான்டிரா மேசன் அறிவிக்கப்பட்டார். 2021 நவம்பர் 30 இல் பார்படோசு ஒரு குடியரசாக அறிவிக்கப்பட்டு, நாட்டுத் தலைவர் பதவி எலிசபெத் மகாராணியிடம் இருந்து சாண்டிரா மேசனுக்கு வழங்கப்பட்டது.
வெளி இணைப்புகள்
பகுப்பு:கரிபியன் நாடுகள் பகுப்பு:ஆங்கிலம் பேசும் நாடுகளும் ஆள்புலங்களும் பகுப்பு:ஐக்கிய நாடுகள் சபையின் உறுப்பு நாடுகள் பகுப்பு:வட அமெரிக்க நாடுகள் பகுப்பு:தீவு நாடுகள் பகுப்பு:முன்னாள் பிரித்தானியக் குடியேற்றங்கள்
இராசத்தான் சட்டப் பேரவை
ராஜஸ்தான் மாநில சட்டசபை அல்லது ராஜஸ்தான் சட்டப்பேரவை ராஜஸ்தான் மாநில அரசின் ஒரே சட்டமன்றமாகும். ராஜஸ்தான் தலைநகரான ஜெய்ப்பூரில் அமைந்துள்ள விதான பவனில் சந்திப்பு கூட்டம் நடைபெறுகிறது. சட்டமன்ற உறுப்பினர்களின் உறுப்பினர்கள் நேரடியாக 5 வருடங்கள் வரை மக்களால் தேர்ந்தெடுக்கப்பட்டனர். தற்போது, சட்டமன்றத்தில் 200 உறுப்பினர்கள் இருக்கிறார்கள்.
வரலாறு
முதல் ராஜஸ்தான் சட்டமன்றம் (1952-57) 31 மார்ச் 1952 அன்று திறக்கப்பட்டது. அதில் 160 உறுப்பினர்கள் பலர் இருந்தனர். 1956 இல் ராஜஸ்தானுடன் முந்தைய அஜ்மீர் மாநிலத்தை இணைத்ததன் பின்னர் வலிமை 190 ஆக அதிகரித்தது. இரண்டாவது (1957-62) மற்றும் மூன்றாம் (1962-67) சட்டமன்ற உறுப்பினர்கள் 176 ன் பலம் கொண்டனர். நான்காவது (1967-72) மற்றும் ஐந்தாவது (1972-77) சட்டமன்றம் 184 உறுப்பினர்களை கொண்டது. ஆறாவது (1977-1980) சட்டமன்றத்தில் இருந்து வலிமை 200 ஆக இருந்தது. 21 ஜனவரி 2013 அன்று பதினான்காவது சட்டமன்றம் தொடங்கப்பட்டது.
சட்டமன்றத் தொகுதிகளும், தேர்வான உறுப்பினர்களும்
தற்போது ராஜஸ்தானின் பதினான்காவது சட்டமன்றம் நடைபெறுகிறது. சட்டமன்றத் தொகுதிகளும் அவற்றிற்கான உறுப்பினர்களையும் பற்றிய விவரம் கீழே தரப்பட்டுள்ளது.
மேற்கோள்கள்
பகுப்பு:இந்திய மாநிலங்களின் சட்டமன்றங்கள் பகுப்பு:துப்புரவு முடிந்த தேனி மாவட்ட ஆசிரியர்கள் தொடங்கிய கட்டுரைகள்
எரவாலம்
சான்றுகள்
பகுப்பு:விழுப்புரம் மாவட்டத்திலுள்ள கிராமங்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கோலாகாட் சட்டமன்றத் தொகுதி
கோலாகாட் சட்டமன்றத் தொகுதி (Golaghat Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது களியாபோர் மக்களவைத் தொகுதியில் அடங்குகிறது.
மேற்கோள்கள்
பகுப்பு:அசாம் சட்டமன்றத் தொகுதிகள்
ஆர்கோ (2012 திரைப்படம்)
ஆர்கோ (Argo) 2012 ஆம் ஆண்டு வெளிவந்த அமெரிக்கத் திரில்லர் திரைப்படமாகும். பென் அஃப்லெக்கால் இயக்கப்பட்டது. அக்டோபர் 12, 2012 அன்று ஐக்கிய அமெரிக்காவில் இத்திரைப்படம் வெளியிடப்பட்டது. ஏழு அகாதமி விருதுகளுக்கு பரிந்துரை செய்யப்பட்டது. சிறந்த திரைப்படத்துக்கான அகாதமி விருதை வென்றது. பென் அஃப்லெக், பிரையன் கிரான்ஸ்டன், ஆலன் ஆர்கின், ஜான் குட்மன் ஆகியோர் நடித்துள்ளனர்.
கதை
நவம்பர் 4, 1979 அன்று போராட்டக்காரர்கள் டெஹ்ரானிலுள்ள அமெரிக்க தூதரகத்தினை கைப்பற்றினர், இரானில் சி.ஐ.ஏ வின் செயல்களை கண்டித்து. 50 இற்கும் அதிகமான தூதரக அலுவலர்கள் கைப்பற்றப்பட்டனர். அதில் ஆறு நபர்கள் தப்பித்து கனடா தூதரக தலைவர் கென் டெயிலர் (விக்டர் கார்பர்) வீட்டில் தஞ்சம் புகுந்தனர். அவர்களை தாய்நாட்டிற்கு திருப்ப அமெரிக்கா திட்டமிடுகிறது. டோனி மென்டெஸ் (பென் அஃப்லெக்), சி.ஐ.ஏ. அதிகாரியினை அனுகுகிறார்கள். தற்செயலாக பிளானட் ஆப் த ஏப்ஸ் திரைப்படத்தினைப் பார்க்க, திரைக்குழுவாக அவர்களை தாய்நாட்டிற்கு திரும்ப கொண்டு வரலாம் என்று முடிவெடுத்தார்.
மென்டெஸ் மற்றும் சாக் ஒ டான்னல் சாம் சேம்பர்ஸை, ஹாலிவுட் மேக்-அப் கலைஞர், சந்திக்கின்றனர். சேம்பர்ஸ் திரைப்படத் தயாரிப்பாளர் லெஸ்டர் சீகலிடம் தொடர்பு ஏற்படுத்திக் கொடுக்கின்றார். சேர்ந்து ஒரு பொய்யான திரைப்பட ஸ்டுடியோவினைத் தொடங்கி, வெற்றிகரமாக ஆர்கோ ஒரு "அறிவுபுனைத்" திரைப்படமென விளம்பரம் செய்கின்றனர். அதேசமயம் டெஹ்ரானில் தப்பித்தவர்கள் தூதரக தலைவர் வீட்டில் அதிக அச்சமடைகின்றனர். போராட்டக்காரர்கள் நார்-நாராக கிழிக்கப்பட்ட தூதரக தாள்களை ஒன்று சேர்க்கின்றனர். சிலர் தப்பித்து விட்டனர் என்று அறிகின்றனர்.
ஆர்கோவின் தயாரிப்பாளராக மென்டெஸ் இரானிற்கு செல்கிறார். தப்பித்த ஆறு நபர்களுடன் இணைகின்றார். அவர்களுக்கு கனடிய கடவுச்சீட்டுகளும் போலி தாள்களும் தருகின்றார். அவர்கள் மென்டெஸை நம்ப மறுத்தாலும் இந்த திட்டத்திற்கு ஒத்துழைக்கிறார்கள். டெஹ்ரான் சந்தைக்கு செல்கிறார்கள், அங்கு பிரச்சனையில் சிக்குகின்றனர். இரானிய கலாச்சார தொடர்பு அதிகாரியின் உதவியினால் தப்பிக்கின்றனர்.
சிஐஏ வின் மற்றொறு திட்டத்தினால் மென்டெஸ்சின் திட்டம் நிறுத்தப்படுகிறது. இருந்தும் மென்டெஸ் திட்டத்தினை நடத்துகிறார். டான்னல்-ஐ விமான டிக்கட்டுகள் வாங்க வைக்கிறார். விமான நிலையத்தில் பரபரப்பு நிலவுகிறது. கடைசி நிமிடத்தில் தப்பித்தவர்களின் டிக்கெட்டுகள் உறுதியாகிறது. மேலும் காவலரின் தொலைபேசி, ஹாலிவுட் ஸ்டூடியோவிற்கு, கடைசி நேரத்தில் எடுக்கப்படுகிறது. தப்பித்தவர்கள் விமானத்தில் ஏற இரானிய காவலர்கள் இவர்களைக் கண்டுகொண்டனர். விமானத்தை நிறுத்த முயல்கின்றனர் ஆனால் விமானம் வெற்றிகரமாக விமான நிலையத்தினை விட்டுச் செல்கின்றது. இவ்வாறாக மென்டெஸ்சும் ஆறு நபர்களும் இரானிலிருந்து தப்பிக்கின்றனர்.
மற்ற பிணைக்கைதிகளைக் காப்பாற்ற அனைத்து அமெரிக்க ஈடுபாடும் மறைக்கப்பட்டது, வெற்றி முழுமையும் கனடிய அரசாங்கிற்கும் தூதரக அதிகாரிக்கும் வழங்கப்பட்டது. (அவர்களின் வீட்டு வேலைக்காரி ஈராக்கிற்கு தப்பித்து செல்கிறார்). மென்டெஸ்சிற்கு சிறப்பு பதக்கம் வழங்கப்படுகிறது, இது இரக்சியம் என்பதால் இதை வெளியில் காட்ட அனுமதிக்கப்படவில்லை. 1997 இல் இந்தப் பதக்கம் பற்றி தகவல் பொதுமக்களுக்கு வெளியிடப்பட்டது. அனைத்து பிணைக்கைதிகளும் சனவரி 20, 1981 அன்று விடுதலை செய்யப்பட்டனர். அன்று ரானல்ட் ரேகன் ஐக்கிய அமெரிக்காவின் நாற்பதாவது குடியரசுத் தலைவராக பொறுபேற்றார். இத்திரைப்படம் முன்னாள் குடியரசுத்தலைவர் சிம்மி கார்டரின் இந்த நிகழ்ச்சி பற்றிய பேச்சினுடன் முடிவடைகிறது.
வெளி இணைப்புகள்
பகுப்பு:அமெரிக்கத் திரைப்படங்கள் பகுப்பு:2012 ஆங்கிலத் திரைப்படங்கள் பகுப்பு:வார்னர் புரோஸ். திரைப்படங்கள் பகுப்பு:அமெரிக்க நாடகத் திரைப்படங்கள் பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள் பகுப்பு:ஆங்கிலத் திரைப்படங்கள் பகுப்பு:பாஃப்டா விருதினை வென்ற திரைப்படங்கள்
1535
ஆண்டு 1535 (MDXXXV) பழைய யூலியன் நாட்காட்டியில் வெள்ளிக்கிழமையில் துவங்கிய சாதாரண ஆண்டு ஆகும்.
அலகுமட்டுடைய அணி
கணிதத்தில் அலகுமட்டுடைய அணி (unimodular matrix) என்பது ஒரு சதுர முழுஎண் அணியாகும். மேலும் ஒரு அலகுமட்டுடைய அணியின் அணிக்கோவையின் மதிப்பு +1 அல்லது −1 ஆக இருக்கும். பொதுவாக ஒரு அலகுமட்டுடைய அணியானது M என்ற குறியீட்டால் குறிக்கப்படுகிறது.
எனவே M, b இரண்டும் முழுஎண் அணிகளாகவும் M அலகுமட்டுடைய அணியாகவும் இருந்தால் Mx = b என்ற சமன்பாட்டிற்கு ஒரு முழுஎண் தீர்வு இருக்கும். n வரிசையுள்ள அலகுமட்டுடைய அணிகள் ஒரு குலமாகும். இக்குலத்தின் குறியீடு.
எடுத்துக்காட்டுகள்
கீழுள்ள அணிகள் அலகுமட்டுடைய அணிகளாக இருக்கும்:
குலம்
கீழுள்ள முடிவுகளால் அலகுமட்டுடைய அணிகளின் கணமானது அணிப்பெருக்கலின் கீழ் ’பொது நேரியல் குலத்தின்’ உட்குலமாக அமையும்:
முழுமையான அலகுமட்டுடைய அணி
முழுமையான அலகுமட்டுடைய அணி (totally unimodular matrix) என்பது, அதன் ஒவ்வொரு சதுர நேர்மாற்றத்தக்க அணியும் அலகுமட்டுடைய அணியாகக் கொண்ட அணியாகும். ஒரு முழுமையான அலகுமட்டுடைய அணியானது சதுர அணியாக இருக்க வேண்டுமென்பதில்லை. முழுமையான அலகுமட்டுடைய அணியின் வரையறையிலிருந்து அதன் உறுப்புகள் 0, +1 அல்லது −1 ஆக மட்டுமே இருக்க முடியும் என்று அறியலாம். ஆனால் இதன் மறுதலை உண்மையில்லை;  0, +1 அல்லது −1 ஐ மட்டுமே உறுப்புகளாகக் கொண்ட அணிகள் எல்லாம் அலகுமட்டுடைய அணிகளாக இருக்க வேண்டுமென்றில்லை.
வெளியிணைப்புகள்
பகுப்பு:அணிகள்
நிகர்நிலைப் பல்கலைக்கழகம்
நிகர்நிலைப் பல்கலைக்கழகம்  (Deemed university) இந்தியாவில் உயர்தரத்தில் கல்வி வழங்கும் கல்லூரிகள் மற்றும் பல்வேறு பல்கலைக்கழகங்களின் துறைகளுக்குத் தன்னாட்சிநிலை வழங்கப்படுவதைக் குறிக்கிறது. பல்கலைக்கழகங்களுக்கு நிகரான என்ற இந்தத் தகுதியை பல்கலைக்கழக மானியக் குழுவின் பரிந்துரையில் பல்கலைக்கழக மானியக்குழு சட்டம் 1956இன் பிரிவு 3ன்படி இந்திய மனிதவள அமைச்சகத்தின் உயர்கல்வித்துறை வழங்குகிறது.
பல்கலைக்கழக மானியக்குழு 1956ஆம் ஆண்டு நாட்டின் பல்வேறு பல்கலைக்கழகங்களை ஒருங்கிணைக்கவும் சீர்தரத்தை நிர்ணயிக்கவும் இந்திய நாடாளுமன்றத்தால் அமைக்கப்பட்டது.
அமிர்தா விஸ்வ வித்யாபீடம், பிர்லா தொழில்நுட்பம் மற்றும் அறிவியல் கழகம் மற்றும் வேலூர் தொழில்நுட்ப பல்கலைக்கழகம் ஆகியவை இந்தியாவின் சிறந்த தனியார் நிகர்நிலைப் பல்கலைக்கழகங்கள்.
மேலோட்டம்
நிகர்நிலைப் பல்கலைக்கழகங்கள் தங்கள் கல்வித்திட்டங்கள், பாடத்திட்டங்கள் இவற்றைத் தீர்மானிக்க தன்னாட்சி பெறுவதோடு மாணவர் சேர்க்கை, கட்டணங்கள் மற்றும் மாணவர்க்கான சட்டத்திட்டங்கள் குறித்து தங்கள் விதிமுறைகளைச் செயல்படுத்தும் உரிமையும் பெறுகிறார்கள். இந்தத் தகுதி பெற்ற பல்கலைக்கழகங்கள் தரமான கல்வி நிறுவனங்களாக அறியப்படுகின்றன.
குவார் செம்படாக்
குவார் செம்படாக் (மலாய்: Guar Chempedak; ஆங்கிலம்: Guar Chempedak; சீனம்: 瓜尔豆) மலேசியா, கெடா மாநிலத்தில், யான் மாவட்டத்தில் (Yan District), ஜெராய் மக்களவை தொகுதியில் (Jerai Federal Constituency) அமைந்துள்ள ஒரு சிறு நகரம்.
அலோர் ஸ்டார் மாநகருக்கும் சுங்கை பட்டாணி பெருநகருக்கும் இடையில்; குரூண் நகருக்கு வடக்கில் அமைந்துள்ள ஒரு கிராமப்புற நகரமாக அறியப்படுகிறது.
பொது
கெடாவின் பிரபலமான இயற்கை நீர்வீழ்ச்சிகள் இந்த நகருக்கு அருகில் உள்ளன.
யான் மாவட்டம்
யான் மாவட்டத்தின் வடக்கே கோத்தா ஸ்டார் மாவட்டம், வடகிழக்கில் பெண்டாங் மாவட்டம் மற்றும் தெற்கே கோலா மூடா மாவட்டம் ஆகிய மாவட்டங்கள் எல்லைகளாக உள்ளன.
யான் மாவட்டம் மலாக்கா நீரிணையின் கடற்கரைப் பகுதியில் உள்ளது. இது கெடா மாநிலத்தின் மிகச் சிறிய மாவட்டம் ஆகும். "யான் பெசார்" என்பது யான் மாவட்டத்தின் நிர்வாக நகரமாகும். யான் பெசார் நகரத்தில் காவல் நிலையங்கள், கீழ்நிலை நீதிமன்றம், மாவட்ட அலுவலகம் மற்றும் நில அலுவலகம் போன்ற நிர்வாக வசதிகள் உள்ளன.
நிர்வாகப் பிரிவுகள்
கெடாவில் மிக உயரமான சிகரம் கொண்ட ஜெராய் மலை இந்த மாவட்டத்தில்தான் உள்ளது. 1242 மீட்டர்கள் (3,235 அடி) உயரம் கொண்டது. ஜெராய் மலையின் உச்சிக்கு தித்தி அயூன் நீர்வீழ்ச்சியின் வழியாகப் படிக்கட்டுகளின் மூலம் ஏறிச் செல்லலாம்.
யான் மாவட்டம் 5 முக்கிம்களாகப் பிரிக்கப்பட்டு உள்ளது.
வெளி இணைப்புகள்
பகுப்பு:மலேசிய நகரங்கள் பகுப்பு:கெடா பகுப்பு:கெடா நகரங்கள்‎
ராஜாதி ராஜா (2009 திரைப்படம்)
கதைச்சுருக்கம்
குற்றாலத்தில் வசிக்கும் ராஜா (ராகவா லாரன்ஸ்) மூன்று லட்சியங்களைக் கொண்டவன். அவனது தந்தைக்குத் தவறான சிகிச்சையளிக்கும் மருத்துவரால் அவர் உடல்நிலை மேலும் பாதிக்கப்படுகிறது. தனக்கு நீதி வேண்டி நீதிமன்றத்தில் வழக்கு தொடுக்கிறார். காவலர்கள் மற்றும் வழக்கறிஞர்கள் சூழ்ச்சியால் அவருடைய வழக்கு தோல்வியடைகிறது. அவர் மரணத்திற்கு முன் ராஜாவிடம் அவனது மூன்று சகோதரர்களையும் முறையே காவலர், மருத்துவர் மற்றும் வழக்கறிஞராக உருவாக்க வேண்டும் என்றும், அதற்காக ராஜா படிக்காமல் வேலைக்குச்சென்று அவர்களை நன்றாக படிக்க வைக்க வேண்டுமென்றும் சத்தியம் பெற்று இறக்கிறார். தன் தந்தைக்கு செய்துகொடுத்த சத்தியத்தைக் காப்பாற்றவும், தன் சகோதரர்கள் படிப்புக்காகவும் தன் வாழ்கையைத் தியாகம் செய்கிறான் ராஜா. அவர்களும் படித்து மருத்துவர், காவலர் மற்றும் வழக்கறிஞராக உயர்கின்றனர்.
ரவுடியான சைலு (மும்தாஜ்) அமைச்சராகிறாள். அவளுக்கு ராஜாவின் சகோதர்கள் உறுதுணையாக இருக்கின்றனர். இதையறிந்து ஆத்திரப்படும் ராஜா, அவர்களைத் திருந்திவாழக் கோருகிறான். நன்றியற்ற அவனது சகோதரர்கள் மூவரும் அவனை உதாசீனப்படுத்துகிறார்கள். அவர்களுக்கும் சைலுவுக்கும் தகுந்த பாடம் கற்பிக்க முடிவுசெய்கிறான் ராஜா. இறுதியில் ராஜா தன் நோக்கத்தை நிறைவேற்றினானா? என்பது மீதிக்கதை.
தயாரிப்பு
இப்படத்தில் நமிதா நடிப்பதாக இருந்த கதாபாத்திரத்தில் காம்னா ஜெத்மலானி நடித்தார்.
இசை
படத்தின் பாடல்களுக்கு இசையமைத்தவர் கருணாஸ். படத்தின் பின்னணி இசைக்கோர்ப்பை செய்தவர் இலங்கையைச் சேர்ந்த இசையமைப்பாளரான பவுல் ஜேக்கப்.
கற்காத்தகுடி ஊராட்சி
கற்காத்தகுடி ஊராட்சி (Karkatthakudi Gram Panchayat), தமிழ்நாட்டின் இராமநாதபுரம் மாவட்டத்தில் உள்ள ஆர் எஸ் மங்கலம் வட்டாரத்தில் அமைந்துள்ளது. இந்த ஊராட்சி, திருவாடனை சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1932 ஆகும். இவர்களில் பெண்கள் 1000 பேரும் ஆண்கள் 932 பேரும் உள்ளனர்.
ராஜாதி ராஜா (2009 திரைப்படம்)
சர்ச்சை
சுஹாசினி - சக்தி சிதம்பரம் சர்ச்சை: ஜெயா தொலைக்காட்சியில் ஒளிபரப்பான திரை விமர்சனம் நிகழ்ச்சியில் சுஹாசினி "ராஜாதி ராஜா" திரைப்படத்திற்கு செய்த விமர்சனத்திற்காக அவர் மீது வழக்கு தொடுப்பதாகக் இயக்குனர் சக்தி சிதம்பரம் கூறியுள்ளார்.
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2009 தமிழ்த் திரைப்படங்கள் பகுப்பு:ராகவா லாரன்ஸ் நடித்த திரைப்படங்கள்
கற்காத்தகுடி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கலாத்தூர் ஊராட்சி
கலாத்தூர் ஊராட்சி (Kalathur Gram Panchayat), தமிழ்நாட்டின் தஞ்சாவூர் மாவட்டத்தில் உள்ள பேராவூரணி வட்டாரத்தில் அமைந்துள்ளது. இந்த ஊராட்சி, பேராவூரணி சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6056 ஆகும். இவர்களில் பெண்கள் 3092 பேரும் ஆண்கள் 2964 பேரும் உள்ளனர்.
தாய்லாந்தில் சோழக் காசுகள்
தாய்லாந்து நாட்டு குவான் லுங் பட் என்ற இடத்தில் சோழர்களின் செப்புக்காசு ஒன்று கிடைத்துளது.
கலாத்தூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தமிழகத்தில் சசானியக் காசுகள்
பண்டைய பெர்சியர்களான சசானியா மன்னர்கள் (பொ.பி. 226 - 641) தமிழகத்தில் வாணிபம் செய்ததற்கான நாணயக்குவியல்கள் வள்ளிமலையில் கிடைத்துள்ளது. மொத்தம் கிடைத்துள்ள 27 குவியல்களும் வெள்ளி நாணயங்களை கொண்டவை.
பண்பாடு
இவற்றில் காணப்படும் சின்னங்கள் அனைத்தும் சந்திரன், சூரியன், நெருப்பு வழிபாடுகளை மையமாக கொண்டுளது. இதன் மூலம் மேற்கூரிய மூன்று வழிபாடுகளையும் சசானியர் செய்தது தெரிகிறது. மேலும் இவற்றில் அதை ஆண்ட மன்னர்களின் உருவங்களும் பொறிக்கப்பட்டுளன.
மூலம்
பகுப்பு:தமிழக நாணயவியல்
தேஜல் ஷா
தேஜல் ஷா ( तेजल शाह  ; பிறப்பு 1979) ஒரு இந்திய சமகால காட்சி கலைஞரும், கண்காணிப்பாளரும் ஆவார். அவர் ஒளிக் கலை, புகைப்படம் எடுத்தல், செயல்திறன், வரைதல், ஒலிப்பணி மற்றும் இடஞ்சார்ந்த நிறுவல்கள் ஆகியவற்றின் ஊடகங்களில் பணிபுரிகிறார். ஷா பாலினச் சமூகம், பாலியல், பாலினம், இயலாமை மற்றும் மனிதர்களுக்கும் இயற்கைக்கும் இடையிலான உறவு உள்ளிட்ட தலைப்புகளை தனது பணியில் ஆராய்கிறார். அவர் மும்பையில் வசித்து வருகிறார்.
விவரம்
தேஜல் ஷா 1979 ஆம் ஆண்டு இந்தியாவின் சத்தீசுகர் மாநிலத்தில் உள்ள பிலாயில் பிறந்தார். ஷா பால் புதுமையினராக அடையாளம் கொண்டார். ஆஸ்திரேலியாவின் மெல்போர்னில் உள்ள ஆர். எம். ஐ. டி பல்கலைக்கழகத்தில் (ராயல் மெல்போர்ன் தொழில்நுட்ப நிறுவனம்) புகைப்படக்கலையில் இளநிலைப் பட்டம் (2000) பெற்றார்; மற்றும் பார்ட் கல்லூரியில்எம். எஃப். ஏ பட்டம் பெற பணிபுரிந்தார். ஆனால் பட்டம் பெறவில்லை. அவர் ஒரு பரிமாற்ற மாணவியாவார். 1999 முதல் 2000 வரை சிகாகோவின் கலைக் கழகத்தின் பள்ளியில் பயின்றார்
அவரது 2006 ஹிஜ்ரா கற்பனைத் தொடர் பணிகள் பெங்களூர் மற்றும் மும்பையில் உள்ள ஹிஜ்ரா சமூகத்தை (அழகிகள், இடைப் பாலின மக்கள் மற்றும்/அல்லது திருநங்கைகள்) முன்னிலைப்படுத்தியது. 2012 ஆம் ஆண்டில், காசெலில் உள்ள ஆவணத்திற்காக (13) அவர்  இரண்டு பெண்கள் கொம்புகள் அணிந்து ஒரு நிலப்பரப்பை ஆராய்வது போல் ஐந்து வகை ஒளிப்பட நிறுவலான "அலைகளுக்கு இடையே"வை உருவாக்கினார்.
ஷாவின் கலைப்படைப்பு, நியூயார்க்கின் புரூக்ளினில் உள்ள புரூக்ளின் அருங்காட்சியகத்தில் " உலகளாவிய பெண்ணியம் " (2007), "இந்தியா: பொது இடங்கள்/தனியார் இடங்கள்" (2008) ,நியூ ஜெர்சியின் நெவார்க்கில் உள்ள நெவார்க் அருங்காட்சியகத்தில்  ஆவணம் (13) (2012) காசெல், ஜெர்மனி,  மற்றும் ஜெர்மனியின் டுசெல்டார்ஃப் நகரில் உள்ள K20 இல் "எல்லோரும் ஒரு கலைஞர்: ஜோசப் பியூஸுடன் காஸ்மோபாலிட்டன் பயிற்சிகள்" (2021) உட்பட பல காட்சியகங்களில் பரவலாகக் காட்டப்பட்டுள்ளது.
ஜெர்மனியின் வொல்ப்ஸ்பர்க்கில் உள்ள குன்ஸ்ட்மியூசியம் வொல்ப்ஸ்பர்க்கில் "ஃபேசிங் இந்தியா" (2018) என்ற குழு கண்காட்சியின் ஒரு பகுதியாகவும் அவரது பணி இருந்தது; மற்ற கலைஞர்கள் விபா கல்ஹோத்ரா, பார்தி கெர், பிரஜக்தா போட்னிஸ், ரீனா சைனி கல்லாட் மற்றும் மிது சென் ஆகியோர் அடங்குவர். ஷாவின் பணி பொது அருங்காட்சியக சேகரிப்பில் பாம்பிடோ மையத்தில் உள்ளது.
வெளி இணைப்புகள்
பகுப்பு:வாழும் நபர்கள் பகுப்பு:1979 பிறப்புகள் பகுப்பு:இந்தியப் பெண்கள் பகுப்பு:மும்பை
அந்தமான் கிராமம்
அந்தமான் கிராமம், இந்தியாவில் தமிழ்நாட்டின் மதுரை மாவட்டம், மதுரை கிழக்கு வட்டம், மதுரை கிழக்கு ஊராட்சி ஒன்றியம், வெள்ளியங்குன்றம் ஊராட்சியில் அமைந்துள்ளது. இதன் அஞ்சல் சுட்டு எண் 640583 ஆகும். இக்கிராமம் மதுரை - அழகர்கோவில் செல்லும் சாலையில் அப்பன்திருப்பதி அருகே உள்ளது.
மக்கள்தொகை பரம்பல்
241.57 ஹெக்டேர் பரப்பளவும், 134 குடியிருப்புகளும்  கொண்ட   அந்தமான் கிராமத்தின், 2011ம் ஆண்டின் மக்கள்தொகை கணக்கெடுப்பின் படி மொத்த மக்கள்தொகை 542  ஆகும். அதில் ஆண்கள் 277  ஆகவும்; பெண்கள்  265   ஆகவும் உள்ளனர். பாலின விகிதம் 1000 ஆண்களுக்கு, 996 பெண்கள் வீதம் உள்ளனர். சராசரி எழுத்தறிவு 79.67%  ஆகவுள்ளது. ஆறு வயதிற்குட்பட்ட குழந்தைகள் 60 ஆகவுள்ளனர். அந்தமான் கிராமத்தின் மொத்த மக்கள்தொகையில் பட்டியல் இன மக்களின் விழுக்காடு 42.44 % ஆகவுள்ளது.
வெளி இணைப்புகள்
பகுப்பு:மதுரை மாவட்டத்திலுள்ள கிராமங்கள்
தாளவேடு ஊராட்சி
தாளவேடு ஊராட்சி (Thalavedu Gram Panchayat), தமிழ்நாட்டின் திருவள்ளூர் மாவட்டத்தில் உள்ள திருவாலங்காடு வட்டாரத்தில் அமைந்துள்ளது. இந்த ஊராட்சி, திருத்தணி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4341 ஆகும். இவர்களில் பெண்கள் 2216 பேரும் ஆண்கள் 2125 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தீப்சிதா தாரு
தீப்சிதா தாரு (Dipsita Dhar பிறப்பு 9 ஆகஸ்ட் 1993) ஓர் இந்திய அரசியல்வாதி மற்றும் மாணவர் ஆர்வலர் ஆவார். இவர் இந்திய மாணவர் கூட்டமைப்பின் அகில இந்திய இணைச் செயலாளராக உள்ளார். 2021 மேற்கு வங்க சட்டமன்றத் தேர்தலுக்கான பாலி தொகுதியில் இருந்து சிபிஐ (எம்) வேட்பாளராக இருந்தார்.
ஆரம்பகால வாழ்க்கை மற்றும் கல்வி
தீப்சிதா தாரு ஹவுரா, 9 ஆகஸ்ட் 1993 அன்று பிசூசு தாரு மற்றும் தீபிகா தாக்கூர் சக்கரவர்த்திக்கு மகளாகப் பிறந்தார். தெற்கு கொல்கத்தாவில் உள்ள அசுதோசு கல்லூரியில் புவியியலில் பட்டம் பெற்றார். புது தில்லி ஜவஹர்லால் நேரு பல்கலைக்கழகத்தில் புவியியலில் முதுகலை மற்றும் எம்பில் பட்டம் பெற்றார். இவர் தற்போது ஜவஹர்லால் நேரு பல்கலைக்கழகத்தில் மக்கள் புவியியலில் முனைவர் ஆய்வில் ஈடுபட்டு வருகிறார்.கேரளாவில் தனது களப்பணியை முடித்தார்.
மாணவர் அரசியல்
தீப்சிதா தாரு மேற்கு வங்கத்தில் உள்ள குழந்தைகள் குழுவான கிசோர் பாகினி மூலம் தனது நிறுவன சமூக செயல்பாட்டு நடவடிக்கைகளைத் தொடங்கினார். பின்னர் இவர் தெற்கு கொல்கத்தாவின் அசுதோசு கல்லூரியில் பயிலும் போது இந்திய மாணவர் கூட்டமைப்பில் (எஸ் எஃப் ஐ) சேர்ந்தார் மற்றும் மாணவர் கூட்டமைப்பின் கல்லூரி பிரிவின் செயல் தலைவராகவும் பின்னர் கொல்கத்தாவின் மாவட்ட குழு உறுப்பினராகவும் ஆனார். இவர் 2013 இல் ஜவஹர்லால் நேரு பல்கலைக்கழகத்தில் சேர்ந்தாரு மற்றும் சமூக அறிவியல் பள்ளிக்கான ஆலோசகராக ஆனார் 2015 ல் பல்கலைக்கழக துணைத் தலைவர் பதவிக்கு போட்டியிட்டு தோல்வியடைந்தார். பின்னர் இவர் ஜேஎன்யுவில் மாணவர் அமைப்புப் பிரிவின் தலைவராகவும் செயலாளராகவும் ஆனார். இவர் 2015 இல் தில்லி மாநிலக் குழுவில் மாணவர் அமைப்பின் துணைத் தலைவராக தேர்ந்தெடுக்கப்பட்டார். பின்னர் இவர் மாணவர் குழுவின் மத்திய குழு உறுப்பினர் மற்றும் மத்திய செயலக உறுப்பினர் ஆனார். 2015 இல், சிகார், டிப்சிதாவில் எஸ் எஃப் ஐ இன் அகில இந்திய மாநாடு அமைப்பின் தேசிய பெண்கள் குழுத் தலைவர் ஆனார். பிர்த்தானிய உயர்தானிகர், புதுதில்லி குழுவினால் 2015 இல் ஏற்பாடு செய்யப்பட்ட ஐக்கிய இராச்சியத்திற்கான மாணவர் அரசியல் பிரதிநிதிகளின் ஒருவராக இருந்தார்.
2018 ஆம் ஆண்டில், இமாச்சலப் பிரதேசத்தின் சிம்லாவில் எஸ் எஃப் ஐ இன் அகில இந்திய மாநாட்டில், எஸ் எஃப் ஐ இன் அகில இந்திய இணைச் செயலாளராகத் தேர்ந்தெடுக்கப்பட்டார். ரோஹித் வெமுலா இயக்கம் உள்ளிட்ட அரசியல் இயக்கங்களில் பங்கேற்றதற்காக தில்லி காவல் துறையினரின் தாக்குதலை இவர் எதிர்கொண்டார். குடியுரிமை திருத்தச் சட்ட எதிர்ப்பு போராட்டங்களின் போது இவரது தெரு முழக்கங்கள் அரசியல் நோக்கத்துடன் அதிகமான மக்களை இணைக்க உதவியது. சிஏஏ க்கு எதிராக டெல்லியில் ஷாஹீன் பாக் உள்ளிருப்பு போராட்டத்தின் போது, இவர் மேற்கு வங்கத்தின் ஹவுராவின் வோட்பாகன் மற்றும் பில்கானில் போராட்டங்களை ஏற்பாடு செய்வதில் தீவிரமாக இருந்தார். அக்டோபர் 2, 2020 அன்று நடைபெற்ற உலகளாவிய இந்திய முன்னேற்றக் குழுவில் இவர் ஒருவராக இருந்தார். இவர் பரவலாக இந்தியாவின் ஆங்கிலம், இந்தி மற்றும் பெங்காலி காட்சி ஊடகங்களில் அரசியல் விவாதங்களில் கலந்து கொள்கிறார்.
பாலின பிரச்சினைகள்
இவர் வன்முறை மற்றும் பெண்களுக்கு எதிரான துன்புறுத்தல் உட்பட பல பாலின பிரச்சனைகளுக்கு பெண்களின் ஆர்வலராகவும் இருந்தார்.
சான்றுகள்
பகுப்பு:வாழும் நபர்கள் பகுப்பு:1993 பிறப்புகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:இந்தியப் பெண் செயற்பாட்டாளர்கள் பகுப்பு:மேற்கு வங்காள அரசியல்வாதிகள்
வன்னியூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கன்னியாகுமரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கேப்டன் அமெரிக்கா: த வின்றர் சோல்யர்
கேப்டன் அமெரிக்கா: த வின்றர் சோல்யர் (Captain America: The Winter Soldier) என்பது 2014 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இத்திரைப்படம் மார்வெல் வரைகதை நிறுவனத்தின் வரைகதைகளில் வரும் கேப்டன் அமெரிக்கா என்ற கதாபாத்திரத்தை மையமாகக் கொண்டு மார்வெல் ஸ்டுடியோஸ் என்ற நிறுவனம் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் மூலம் உலகம் முழுவதும் விநியோகிக்கப்பட்டது.
இது 2011 இல் வெளியான கேப்டன் அமெரிக்கா: முதல் அவெஞ்சர் என்ற திரைப்படத்தின் தொடர்ச்சியும், மார்வல் திரைப் பிரபஞ்சத்தின் ஒன்பதாவது திரைப்படமும் ஆகும். அந்தனி உறூசோ மற்றும் சோ உறூசோ ஆகியோர் இயக்கும் இத்திரைப்படத்தின் திரைக்கதையை கிறிஸ்டோபர் மார்கஸ் மற்றும் இசுடீபன் மெக்பீலி ஆகியோர் எழுதியிருப்பதுடன், கிறிஸ் இவான்ஸ், ஸ்கார்லெட் ஜோஹான்சன், செபாஸ்டியன் இஸ்டான், அந்தோணி மேக்கி, கோபி ஸ்மல்டேர்ஸ், பிராங்க் கிரில்லோ, எமிலி வான்காம்ப், ஹேலி அட்வெல், ராபர்ட் ரெட்ஃபோர்ட் மற்றும் சாமுவேல் எல். ஜாக்சன் ஆகியோர் நடித்தள்ளனர்.
கேப்டன் அமெரிக்கா: த வின்றர் சோல்யர் மார்ச்சு 13, 2014 இல் லாஸ் ஏஞ்சலிலும் மற்றும் ஏப்ரல் 4, 2014 இல் ஐக்கிய அமெரிக்காவில் மார்வல் திரைப் பிரபஞ்சத்தின் இரண்டாம் கட்டத்தின் மூன்றாவது திரைப்படமாக வெளியானது. இப் படம் விமர்சன மற்றும் வணிகரீதியாக மிகப்பெரிய வெற்றியை பெற்றது. உலகளவில் 714 பில்லியனுக்கும் அதிகமான வசூல் பெற்றது. இது 2014 ஆம் ஆண்டில் அதிக வசூல் செய்த ஏழாவது படமாக அமைந்தது மேலும் சிறந்த திரை வண்ணத்திற்கான அகாதமி விருதுக்கு பரிந்துரையைப் பெற்றது. இதன் தொடர்சியாக 2016 ஆம் ஆண்டு கேப்டன் அமெரிக்கா: சிவில் வார் என்ற திரைப்படம் வெளியானது.
படப்பிடிப்பு
ஏப்ரல் 1, 2013 அன்று லாஸ் ஏஞ்சல்ஸ் நகரில் உள்ள ராலே மன்ஹாட்டன் பீச்சில் ஸ்டுடியோவில் முதன்மை புகைப்படபிடிப்பு நடந்தது. மே 14, 2013 அன்று, தயாரிப்பு படப்பிடிப்பு நேஷனல் மால் மற்றும் தியோடர் ரூஸ்வெல்ட் பாலதில் நடைபெற்றது.
விளம்பரம்
ஜூலை 2013 ல், மார்வெல் ஸ்டுடியோ ஒரு சேதமடைந்த மற்றும் நிறமாற்றமடைந்த கேப்டன் அமெரிக்கா கவசத்தைச் சித்தரிக்கும் ஒரு விளம்பர சுவரொட்டி ஒன்றை வெளியிட்டது.
வெளி இணைப்புகள்
பகுப்பு:2014 ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:அமெரிக்க மீநாயகன் திரைப்படங்கள் பகுப்பு:அமெரிக்க அதிரடித் திரைப்படங்கள் பகுப்பு:அமெரிக்க அறிபுனைத் திரைப்படங்கள் பகுப்பு:ரூசோ சகோதரர்கள் இயக்கிய திரைப்படங்கள் பகுப்பு:ஐமேக்ஸ் திரைப்படங்கள் பகுப்பு:பரபரப்பூட்டும் திரைப்படங்கள் பகுப்பு:அமெரிக்க முப்பரிமாணத் திரைப்படங்கள் பகுப்பு:மார்வெல் திரைப் பிரபஞ்சம்: இரண்டாம் கட்டம் பகுப்பு:தொடர் திரைப்படங்கள்
ம. சிவசுப்பிரமணியன்
கணிப்பொறித் துறையில் பட்ட மேற்படிப்பை முடித்துவிட்டு, விகடன் மாணவர் நிருபராகவும், கல்கியில் பகுதி நேர நிருபராகவும் பணியாற்றினார். தற்போது நியூ ஹொரைசன் மீடியா நிறுவனத்தின் தமிழ் பிரிவில் முதன்மை துணை ஆசிரியராகப் பணிபுரிந்து வருகிறார்.
கல்கி, தினமணி கதிர், குங்குமம், ரிப்போர்ட்டர் போன்ற இதழ்களில் தொடர்ந்து எழுதும் முகில், நகைச்சுவை எழுத்தாளர்களுள் ஒருவர். தினமணி கதிரில் இரண்டு வருடங்களாக வெளிவந்த இவரது 'லொள்ளு தர்பார்' 'லொள் காப்பியம்' பத்திகள் வாசகர்கள் மத்தியில் மிகுந்த வரவேற்பைப் பெற்றவை.
குமுதம் ரிப்போர்ட்டர் இதழில் ‘அகம் புறம் அந்தப்புரம்' என்றொரு வரலாற்றுத் தொடரை எழுதிக் கொண்டிருக்கிறார். இது இந்திய சமசுதானங்களை ஆண்ட மகாராசாக்கள் பற்றிய தொடர் கடந்த ஓராண்டுக்கும் மேல் வெளிவந்து கொண்டிருக்கிறது.
வெளி இணைப்புகள்
பகுப்பு:தமிழக எழுத்தாளர்கள் பகுப்பு:கோயம்புத்தூர் மாவட்ட நபர்கள் பகுப்பு:தூத்துக்குடி மாவட்ட நபர்கள்
உத்ரான்
உத்ரான் (Utran) என்பது இந்தியாவின் குசராத்து மாநிலத்தில் இருக்கும் சூரத் மாவட்டத்திலுள்ள ஒரு நகரம் ஆகும்.
புவியியல் அமைப்பு
21.23° வடக்கு 72.87° கிழக்கு என்ற அடையாள ஆள்கூறுகளில் உத்ரான் நகரம் பரவியுள்ளது. மேலும், கடல் மட்டத்தில் இருந்து 12 மீட்டர் (39 அடி) உயரத்தில் இந்நகரம் அமைந்துள்ளது.
மேற்கோள்கள்
பகுப்பு:குஜராத் மாநிலத்திலுள்ள ஊர்களும் நகரங்களும் பகுப்பு:சூரத் மாவட்டம்
போரான்
போரான் கண்டுபிடிப்பு
கார்மம் தனிமமாகக் கண்டு பிடிக்கப்படுவதற்கு வெகு காலம் முன்பாகவே போரான் சேர்மங்கள் மக்கள் பயன்பாட்டில் இருந்து வந்தன. கார்மம் இயற்கையில் தனித்துக் காணப்படவில்லை. சில எரிமலைப் பகுதிகளில் உள்ள வெந்நீர் ஊற்றுக்களில் ஆர்த்தோ போரிக் அமிலமாகவும், சில ஏரிகளில் போராக்ஸ் என்றழைக்கப்படுகின்ற சோடியம் போரேட்டாகவும் காலமெனைட் என்ற கால்சியம் போரேட்டாகவும் கிடைக்கின்றது. இது இயற்கை ஒளி இழை(Optical fibre)போலச் செயல்பட்டு இழப்பின்றி ஒளியை ஒரு முனையிலிருந்து மறு முனைக்குக் கடத்திச்செல்கிறது. இயற்கையில் கிடைக்கும் போரானில் 19 .78 % நிறை எண் 10 கொண்ட அணு எண்மங்களாகவும் 80 .22 விழுக்காடு நிறையெண் 11 கொண்ட அணு எண்மங்களாகவும் உள்ளன. போரிக் ஆக்ஸைடுடன் மக்னீசியம் பொடியைக் கலந்து பழுக்கச் சூடுபடுத்த, மக்னீசியாவும் (மக்னீசியம் ஆக்சைடு) போரானும் விளைகின்றன. இதை ஹைட்ரோ குளோரிக் அமிலத்தில் கரைக்க மக்னீசியா மட்டும் கரைந்து படிக உருவமற்ற (amorphous)கார்மம் கறுப்புப் பொடியாக வீழ்படிகிறது.
15௦௦ o C வெப்ப நிலையில் அலுமினியத்துடன் சூடுபடுத்தி படிகப் போரானைப் பெறலாம். குளிர்ந்த பிறகு அலுமினியத்தை ஹைட்ரோ குளோரிக் அமிலத்தில் கரைக்க படிகக் கார்மம் எஞ்சுகிறது. 1808 ல் சர் ஹம்ப்ரி டேவி பொட்டாசியத்தையும் போரிக் அமிலத்தையும் ஒரு குழலிலிட்டு சூடுபடுத்தி தூய்மையற்ற போரானை முதன் முதலாகப் பெற்ற போது அது ஒரு புதிய உலோகம் என்றெண்ணி அதற்கு போராசியம் (Boracium) எனப் பெயரிட்டார். சில ஆண்டுகளுக்குப் பிறகு அது ஓர் அலோகம் (Non-metal) என உறுதி செய்த பின்னர் கார்பனுக்கு இணையாக போரான் எனப் பெயரிட்டனர்.
போரானின் பண்புகள்
அணு எண் 5 ஆக உள்ள போரானின் அணு நிறை 10 .81. இதன் அடர்த்தி 3120 கிகி /கமீ. உருகு நிலை 2573 K,கொதி நிலை 3973 K என உள்ளது சாதாரண வெப்ப நிலைகளில் இது காற்று வெளியில் பாதிக்கப் படுவதில்லை. ஒரளவு உயர் வெப்ப நிலைகளில் இது எரிந்து ஆக்சைடு, நைட்ரைடு கலவையைத் தருகிறது .7000 C வெப்ப நிலையில் ஆக்சிஜனில் எரிந்து ட்ரை ஆக்சைடை உண்டாக்குகின்றது .வெகு சில தனிமங்களுள் ஒன்றாக போரான் நைட்ரஜனுடன் நேரடியாக இணைகிறது. நைட்ரிக் அமிலமும் கடிய கந்தக அமிலமும் போரானை ஆக்சிஜனேற்றம் செய்கின்றன. சூடு படுத்தும் போது போரான்,சிலிகான் மற்றும் கார்பனை அவற்றின் ஆக்சைடுகளிலிருந்து இடம் பெயரச் செய்கிறது படிக நிலையில் உள்ள போரான் கடினமாகவும் உறுதிமிக்கதாகவும் இருக்கிறது. வெப்பத்தினாலும் அமிலங்களாலும் பாதிக்கப்படுவதில்லை. ஆனால் மென் காரங்களில் கரைகிறது. போரான் தனிமத்தின் ஆற்றல் பட்டையின் இடைவெளி 1.50 - 1.56 எலெக்ட்ரான் வோல்ட்(electron volt).இது சிலிகான் ஜெர்மானியத்தைவிடச் சிறிது அதிகம். இது சில சிறப்பான ஒளியியல் பண்புகளைப் பெற்றுள்ளது. அகச்சிவப்புக் கதிர்களின் ஒரு பகுதியை இது கடத்திச் செல்கிறது. இதனால் அகச்சிவப்புக் கதிர்கள் பற்றிய ஆய்வுக்கான சாதனங்களில் இது இடம் பெறுகிறது. அறை வெப்ப நிலையில் ஏறக்குறைய மின்சாரத்தை அரிதில் கடத்திகள் போலக் கடத்தும் போரான் உயர் வெப்ப நிலையில் எளிதில் கடத்தியாகச் செயல்படுகிறது. வெப்ப நிலைக்கு ஏற்ப அதன் படிக நிலையில் ஏற்படும் மாற்றங்களே இதற்குக் காரணமாகின்றது
போரானின் பயன்கள்
போரான் பொடியை வான வேடிக்கைக்கான வெடிபொருட்களில் பச்சை நிறம் பெறப் பயன்படுத்துகிறார்கள். ஏவூர்திகளில் தீப்பற்றவைக்க போரான் நுண்பொடி பயன்தருகிறது. தனிம போரானை விட போரான் சேர்மங்கள் பல நன்மைகளைத் தருகின்றன. எஃகை உறுதியூட்டவும், பளபளப்பான வண்ணப் பூச்சுகள், சிறப்பு வகைக் கண்ணாடிகளை உற்பத்தி செய்யவும் போரான் முக்கிய மூலப் பொருளாக விளங்குகிறது. போரான் வேகங் குறைந்த நியூட்ரான்களை உட்கவருவதால், இதன் எஃகு கலப்பு உலோகங்கள் அணு உலைகளில் காட்மியத்திற்குப் பதிலாக நியூட்ரான்களின் பாயத்தைக் கட்டுப்படுத்தும் தண்டுகளில் பயன்படுத்தப் படுகிறது. போரிக் அமிலம் அல்லது போராசிக் அமிலம் போராக்ஸிலிருந்து உற்பத்தி செய்யப்படுகிறது. இதைப் பல்வேறு தொழிற்சாலைகளில் ஒரு மென்மையான கிருமி நாசினியாகப் பயன்படுத்துகிறார்கள். போராக்ஸ் என்பது சோடியம் டெட்ரா போரேட்டாகும். இயற்கையில் இது டின்கால்(tincal)என்ற கனிமமாகக் கிடைக்கிறது. இதைச் சூடுபடுத்த நீர் நீக்கப் பெற்று களிம்பு போன்ற பாகு கிடைக்கிறது. இதைக் கிருமி நாசினியாகவும், தீக்காப்புப் பொருளாகவும் ,கண்ணாடி மற்றும் பீங்கான் உற்பத்தியில் ஒரு மூலப் பொருளாகவும் பயன்படுத்துகிறார்கள். பற்றவைப்பு முறையில் தூய்மையூட்டியாகவும் சலவைச் சோப்புத்தூள் தயாரிப்பில் நீரை மென்மைப் படுத்தவும் பயன்படுகிறது. சாயத்தைக் கெட்டிப் படுத்தவும்,அட்டை,சோப்பு, கண்ணாடி போன்ற பொருட்களின் புறப் பரப்பை வளவளப்பூட்டவும் ,மெருகூட்டவும் பயன்படுகிறது. குளிர் சாதனப் பெட்டி ,சலவை இயந்திரம் போன்றவற்றின் எஃகுப் பகுதிகளை பூச்சிட்டுப் பாதுகாக்க சில போரான் கூட்டுப் பொருட்கள் நன்மை அளிக்கின்றன. போரான் நைட்ரைடு ,போரான் கார்பைடு போன்றவை வைரம் போன்று மிகவும் கடின மிக்க பொருட்களாகும். போரான் நைட்ரைடு மின்சாரத்தைக் கடத்துவதில்லை. ஆனால் வெப்பத்தைக் கடத்துகிறது. மேலும் இது கிராபைட்டு போல மசகுத் தன்மையை வேறு கொண்டுள்ளது.போரான் கார்பைடு 2450 டிகிரி சென்டி கிரேடு வெப்ப நிலையில் உருகுகின்றது. இதைத் தேய்ப்புப் பொருளாகவும் அணு உலைகளில் வேக மட்டுப் படுத்தியாகவும் (Moderator) பயன்படுத்துகிறார்கள். போரானின் ஹைட்ரைடுகள் குறிப்பிடும்படியான அளவில் ஆற்றலை வெளியேற்றி மிக எளிதில் ஆக்ஸிஜனேற்றம் பெறுவதால் அவற்றை ஏவூர்திகளில் திண்ம எரி பொருளாகப் பயன்படுத்த முடிகிறது.
போரான் மந்த வேக நியூட்ரான்களை உட்கவருவதால் அதன் சில கூட்டுப் பொருட்கள் அணு ஆய்வுக் கருவிகளில் பயன்படுத்தப் படுகிறது. BF3 எண்ணி (Counter) என்பது போரான் ட்ரை புளூரைடு பூச்சிட்ட கெய்கர் முல்லர் எண்ணியாகும். நியூட்ரான் மின்னூட்டமற்ற துகளாக இருப்பதால் அதை இனமறிவது எளிதல்ல.நேரிடையாக அதை அறிய முடியாததால் BF3 எண்ணி மூலம் ஆராய்கின்றனர். நியூட்ரான்களை உட்கவர்ந்த போரான் நிலையற்று இருப்பதால் ஆல்பாக் கதிரை உமிழ அதை இனமறிந்து நியூட்ரான் பாய்மத்தை மதிப்பிடுகின்றார்கள். போரான் தனிமம் நச்சுத் தன்மை கொண்டதில்லை. எனினும் அதன் கூட்டுப் பொருட்கள் ஜீரனிக்கப்படும் போது படிப்படியான நச்சுத் தன்மையை வெளிப்படுத்துகின்றன.
மக்னீசியம் டை போரைடு (MgB2) 2001 ல் ஜப்பான் நாட்டில் மீக்கடத்தியாகக் கண்டறியப்பட்டது. இது வெறும் இரு தனிமங்களால் ஆனதாக இருப்பதாலும், இதை எளிதாக உற்பத்தி செய்ய முடிவதாலும் இதன் பெயர்ச்சி வெப்பநிலை 39 K ஆக இருப்பினும், பல உயர் வெப்ப நிலை மீக் கடத்திகளுக்கு உகந்த மாற்றுப் பொருளாக விளங்குகிறது.
வெளியிணைப்புகள்
பகுப்பு:குறை மாழைகள் பகுப்பு:தனிமங்கள் பகுப்பு:உலோகப்போலிகள்  பகுப்பு:ஒடுக்கிகள் பகுப்பு:உணவுப் பட்டியல் கனிமங்கள்
நிலையூர் 2 பிட் ஊராட்சி
நிலையூர் 2 பிட் ஊராட்சி (Nilaiyur 2 bit Gram Panchayat), தமிழ்நாட்டின் மதுரை மாவட்டம், திருப்பரங்குன்றம் வட்டத்தில் உள்ள வருவாய் கிராமம் மற்றும்  திருப்பரங்குன்றம் ஊராட்சி ஒன்றியத்தில்  உள்ள கிராம ஊராட்சி ஆகும். இந்த ஊராட்சி, திருப்பரங்குன்றம் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1430 ஆகும். இவர்களில் பெண்கள் 700 பேரும் ஆண்கள் 730 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கூட்டம்
thumb|கூட்டம்
கூட்டம் என்பது அதிகளவு மக்கள் ஒரு காரணத்தோடு கூடியிருப்பதைக் குறிக்கும். கும்பல் என்றும் அழைக்கப்படுகிறது. விளையாட்டு அரங்கு, அரசியல் பேரணி, வியாபார நிமிர்த்தமாக கடைத்தெருவில் செல்லும் மக்கள் என பொதுவான குறிக்கோளுடனும், உணர்விலும் காணப்படுவார்கள்.
மனித சமூகவியலில், கூட்டம் என்பது ஒரு சாதாரண மக்கள் சேர்க்கையை குறிக்கும் (நெரிசலான வணிகவளாகம் போல). விலங்குகளில் கூட்டம் சேர்வதென்பது ஒரு இனம் மற்றொரு இனத்துடன் மோத உண்டாகிறது. பரவலாக பறவைகளில் இந்த குணத்தைக் காணலாம். உளவியல் பார்வையில் கூட்டம் என்பது ஒரு குழுவின் பண்பை கொண்டிருக்கும். தனியொருவரின் எண்ணமும் கூட்டத்தின் எண்ணமும் ஒத்ததாகவேயிருக்கும்.
இவற்றையும் பார்க்க
பகுப்பு:சமூகவியல்
உயிர்வேதிப் பொறியியல்
உயிர்வேதிப் பொறியியல் (Biochemical engineering)  என்பது வேதிப்பொறியியலின் ஒரு புலமாகும். இப்புலம் உயிர்வினைகல வடிவமைப்பையும் கட்டுமானத்தையும் பயில்கிறது. உயிர்வினைகலன் உயிரிகள் அல்லது உயிர்மூலக்கூறுகள் அலகுவினைகளால் இயங்குகிறது. எனவே அடிப்படையில் உயிரிகள அல்லது உயிர்மூலக்கூறுகளின் அலகுவினைகளை வடிவமைத்து கட்டமைக்கிறது. இப்புலத்தின் பயன்பாடுகள் பாறைநெய் வேதிமத் தொழில்துறையிலும் உணவுத் தொழில்துறையிலும் மருந்தாக்கத் தொழில்துறையிலும் உயிரித் தொழில்நுட்பவியலிலும் நீர்ப்பதனாக்கத் தொழில்துறையிலும் அமைகின்றன..
மேற்கோள்கள்
பகுப்பு:பொறியியல் புலங்கள் பகுப்பு:வேதிப் பொறியியல்
வில்பிரட் பிளேக்
வெளி இணைப்பு
வில்பிரட் பிளேக் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 7 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1854 பிறப்புகள் பகுப்பு:யார்க்சையர் துடுப்பாட்டக்காரர்கள் பகுப்பு:லன்காசையர் துடுப்பாட்டக்காரர்கள்
புலியூர்சாலை ஊராட்சி
புலியூர்சாலை ஊராட்சி (Puliyoor salai Gram Panchayat), தமிழ்நாட்டின் கன்னியாகுமரி மாவட்டத்தில் உள்ள மேல்புறம் வட்டாரத்தில் அமைந்துள்ளது. இந்த ஊராட்சி, விளவன்கோடு சட்டமன்றத் தொகுதிக்கும் கன்னியாகுமரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5615 ஆகும். இவர்களில் பெண்கள் 2931 பேரும் ஆண்கள் 2684 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:கன்னியாகுமரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தஸ்லிமா அக்தர்
பகுப்பு:Articles with hCards தசுலிமா அக்தர் (பிறப்பு 1974) ஒரு வங்காளதேச ஆர்வலரும் மற்றும் புகைப்படக் கலைஞரும் ஆவார். இவர் தாக்கா பல்கலைக்கழகத்தில் பயின்ற பட்டதாரி ஆவார். அத்துடன் பாத்சாலா புகைப்படப் பள்ளியிலும் பயின்றார். இவர் பல ஆர்வலர் அமைப்புகளில் உறுப்பினராக உள்ளார். 2013 ஆம் ஆண்டில் இராணா பிளாசா என்ற பேரும் கட்டிடத்தின் சிதைவை ஆவணப்படுத்தும் போது, ஒரு பெண் மற்றும் ஒரு ஆண் ஒருவர் கையில் ஒருவர் இருந்தவாறு இறந்த புகைப்படத்தை எடுத்தார். இது இச்சம்பவத்தின் அடையாளமாக மாறியது.
சுயசரிதை
தஸ்லிமா அக்தர் வங்காளதேசத்தில் உள்ள தாக்காவில் 1974 ஆம் ஆண்டு பிறந்தார். இவர்தாக்கா பல்கலைக்கழகத்தில் பயின்ற பட்டதாரி ஆவார். இவர் அறிவியல் மற்றும் பொது நிர்வாகத்தில் முதுகைலப் பட்டம் பெற்றார். பல்கலைக்கழகத்தில் இருந்தபோது, இவர் வங்கதேச மாணவர் கூட்டமைப்பில் உறுப்பினராக இருந்தார். சகிதுல் ஆலம் என்ற வங்கதேச ஒளிப்படக் கலைஞரால் நிறுவப்பட்ட பாடசாலா என்ற நிறுவனத்தில் ஒளிப்பட இதழியலைப் படித்தார். 2008 ஆம் ஆண்டு வங்காளதேசத்தில் ஏற்பட்ட அரசியல் நெருக்கடியின் போது ஏற்பட்ட அனுபவத்தால் ஓரளவு உந்தப்பட்ட அவர் தனது புகைப்படம் மூலம் சமூக மற்றும் சுற்றுச்சூழல் பிரச்சினைகளின் மீது கவனம் செலுத்த வைக்க முயற்சி மேற்கொண்டு வருகிறார். 2012 ஆம் ஆண்டில் தஸ்ஸ்ரீதொழிற்சாலையில் ஏற்பட்ட தீ விபத்தை ஆவணப்படுத்தியவர்களில் அக்தரும் ஒருவர். வங்காளதேசத்தில் உள்ள பல நகரங்களிலும், இந்தியாவின் நந்திகிராமிலும் அக்தர் வேலை செய்துள்ளார். இவரது பணி 2010 ஆம் ஆண்டில் மேக்னம் அறக்கட்டளை உதவித்தொகையைப் பெற வழிவகுத்தது. இவரது படைப்புகள் பல நாடுகளில் காட்சிப்படுத்தப்பட்டுள்ளன.
"இறுதி அரவணைப்பு"
2013 ஆம் ஆண்டில் ராணா பிளாசா கட்டிடத்தின் திடீர் சிதைவைத் தொடர்ந்து, அக்தர் மற்றும் பாடசாலாவைச் சேர்ந்த பிற புகைப்படக் கலைஞர்கள் அங்கு இறந்தவர்களின் வாழ்க்கையை ஆவணப்படுத்த முயன்றனர். இவர்கள் மீட்புப் பணிகளிலும் பங்கேற்றனர். இந்தக் கதைகள் பின்னர் சோபிஷ் ஏப்ரல்: ஹஜார் பிரனர் சிட்கர் (24 ஏப்ரல்: ஆயிரம் ஆத்மாக்களின் கூக்குரல்கள்) என்ற தலைப்பில் புத்தகமாக வெளியிடப்பட்டன. இந்த வெளியீடு ஆடைத் தொழிலாளர் சங்கத்துடன் அக்தரின் பணி தொடர்பானது. இந்த செயல்பாட்டின் போது, கட்டிட இடிபாடுகளில் இறந்த ஒரு ஆணும் பெண்ணும் ஒருவரையொருவர் அணைத்தபடி இறந்துபோனதை அக்தர் புகைப்படம் எடுத்தார். இந்தப் புகைப்படம், "நித்திய அணைப்பு" "ஆயிரம் கனவுகளுடனான மரணம்", மற்றும் "இறுதி அரவணைப்பு" எனப் பல்வேறு பெயர் சூட்டி அழைக்கப்பட்டது. பரவலான விமர்சனக் கவனத்தையும் மற்றும் பல விருதுகளையும் பெற்றார். மேலும், 1100 பேர் இறந்த சம்பவத்தின் அடையாளமாகவும் ஆனார். இந்த ஒளிப்படம் இணையத்தில் பரவலான கவனத்தைப் பெற்றது. மேலும், ஆயத்த ஆடைத் தொழிலில் ஈடுபடும் தொழிலாளர்களுக்கு குறைந்தபட்ச ஊதியம் உயர்த்தப்பட வேண்டியது மற்றும் மேம்பட்ட பாதுகாப்புத் தரங்களைக் கோரி ஆயத்த ஆடை நிறுவனங்களுக்கு மனுக்களை அளிக்கச் செய்தது. அக்தர் ஒளிப்படங்களின் பயிலிடமாக தன்னைத் தானே குறிப்பிட்டுக் கொள்கிறார்.
மேற்கோள்கள்
பகுப்பு:டாக்கா மாவட்ட நபர்கள் பகுப்பு:வாழும் நபர்கள் பகுப்பு:1974 பிறப்புகள் பகுப்பு:வங்காளதேசப் பெண்கள்
இன்சைட்
செவ்வாயின் மேற்பரப்பில் SEIS என்றழைக்கப்படும் நிலநடுக்கமானி ஒன்றை வைத்தல், செவ்வாய் கிரகத்தின் உட்புறத்தின் துல்லியமான முப்பரிமாண மாதிரிகள் வழங்குவதற்கு வாய்ப்பினை ஏற்படுத்துதல், கோளின் உட்புறத்தில் ஏற்படும் வெப்பப் பரிமாற்றத்தை எச்பி3 எனப்படும் ஒரு வெப்பத்தை ஊடுருவி ஆராயும் முறையின் மூலம் அளந்து அதனை வைத்து செவ்வாயின் தொடக்க கால நிலவியல் பரிணாமத்தைப் பற்றி படிப்பது ஆகியவை இன்சைட் தானியங்கி விண்கலம் ஏவப்பட்டதற்கான முக்கிய நோக்கங்களாகும்.
வெளி இணைப்புகள்
பகுப்பு:செவ்வாய்த் திட்டங்கள் பகுப்பு:அமெரிக்க விண்வெளித் திட்டங்கள்
ஈ. சிறீதரன்
ஏலாட்டுவளப்பில் சிறீதரன் (Elattuvalapil Sreedharan) (பிறப்பு: சூன் 12, 1932) தில்லி மெட்ரோவின் நிர்வாக இயக்குனராக 1995–2012 ஆண்டு காலகட்டத்தில் பணியாற்றியவர். 2003ஆம் ஆண்டு டைம் இதழால் ஆசியாவின் நாயகர்களில் ஒருவராகக் குறிப்பிடப்பட்டவர்.
கேரள மாநிலத்தில் உள்ள பாலக்காட்டில் இவர் பிறந்தார். பொறியியல் படித்த இவர் சிறிது காலம் கல்லூரி விரிவுரையாளராகப் பணியாற்றினார். பின்னர் இந்திய இரயில்வேயிலும் பணியாற்றினார். 1964-இல் ஏற்பட்ட ஆழிப் பேரலைகளால் ராமேசுவரத்தை இணைத்த பாம்பன் பாலம் பழுதடைந்தது. இப்பாலமானது சிறீதரனுடைய மேலதிகாரியின் கட்டுப்பாட்டின் கீழ் இருந்தது. இதனை சீரமைப்பதற்கு சீறீதரனுடைய மேலதிகாரிக்கு உத்தரவிடப்பட்டது. அவர் சிறீதரனுக்கு மூன்று மாத கால அவகாசம் கொடுத்திருந்தார். எனினும் சிறீதரன் இப்பாலத்தினை 46 நாட்களில் சீரமைத்தார். இவருடைய இச்சாதனைக்காக இவருக்கு ரயில்வே அமைச்சரின் விருது கொடுக்கப்பட்டது. மேலும் இந்தியாவின் முதல் விரைவுப் போக்குவரத்தான கொல்கத்தா மெட்ரோவின் திட்டமிடல், வடிவமைப்பிலும் பங்குபெற்றுள்ளார்.
பணியிலிருந்து ஓய்வு பெற்ற பின்னரும் 1990-இல் கொங்கண் இருப்புப்பாதை அமைக்கப்படும் போது அதன் தலைமை நிர்வாக இயக்குனராக பணிக்கப்பட்டார். ஏழு ஆண்டு காலத்தில் பண, கால நீட்டிப்பு இன்றி குறித்த காலத்துக்குள் திட்டம் முடிக்கப்பட்டது, பெரும் சாதனையாகக் குறிப்பிடப்படுகிறது. மேலும் 2005-இல் தில்லி மெட்ரோவின் நிர்வாக இயக்குனராகப் பொறுப்பேற்று இத்திட்டம் குறித்த காலத்திற்குள் செயல்பாட்டுக்கு வரக் காரணமாக இருந்தார்.
தான் பொறுப்பேற்று நடத்தும் திட்டங்களை அரசியல் அதிகாரத்திலிருந்தும் அழுத்தங்களிலிருந்தும் விலக்கி சரியான முறையில் நடத்தும் திறமைக்குப் பெயர் பெற்றவர்
மேடாஸ் மீதான ஈ. சிறீதரனது குற்றச்சாட்டு
செப்டம்பர் 2008இல் ஆந்திரப் பிரதேச அரசின் ’ஹைதராபாத் மெட்ரோ ரெயில் திட்ட’ ஒப்பந்தப்புள்ளியில் ஆச்சர்யத்திற்குரிய விதத்தில் "மேடாஸ் இன்ப்ராஸ்ட்ரக்சர் மற்றும் மேடாஸ் புராபர்டீஸ் நிறுவனத்தின் குழு".அரசிடமிருந்து எதையும் எதிர்பாராமல் திட்டத்தை நிறைவேற்றி 35 வருடங்களில் 30,300 கோடி ரூபாயை அரசுக்குத் தருவதாகக் கூறியது. திட்டமும் மேடாஸ் நிறுவனத்திடம் ஒப்படைக்கப்பட்டது.
டில்லி மெட்ரோவால் வழிநடத்தப்பட்ட இத்திட்டத்தில் மத்திய மாநில அரசுகளால் ஒத்துக்கொள்ளப்பட்ட இந்த ஒப்பந்தத்தில் முதல் மற்றும் முக்கியமான மாற்றுக் கருத்து அப்போதைய தில்லி மெட்ரோவின் நிர்வாக இயக்குனரான ஈ. சிறீதரனிடமிருந்துதான் வந்தது.
மேடாஸ் நிறுவனத்திடம் திட்டத்திற்காக அரசால் ஒதுக்கப்பட்ட 296 ஏக்கர் நிலத்துடன் இணைந்துள்ள அரசியல் முறைகேடுகளை இவர் வெளிப்படுத்தினார். மேடாஸ் தனது உண்மையான நோக்கத்தை மறைத்துள்ளது என்று குற்றம் சாட்டினார். மெட்ரோ ரெயில் திட்டத்தைக் காட்டி நிலத்தின் விலையேற்றி, நான்கிலிருந்து ஐந்து மடங்கு இலாபம் பார்க்கும் மறைமுகத் திட்டத்தை இடித்துரைத்தார். அதன் காரணமாக மிகவும் தாமதமாகக் கருத்து கூறுகின்றார் என்று ஆந்திர அரசால் குற்றம் சாட்டப்பட்டு மன்னிப்பு கேட்க கோரப்பட்டார். இப்பிரச்சனையில் இவரது கருத்து காரணமாக டில்லியிலும் இவர் அழுத்தத்திற்குள்ளானார்.
எனினும் மீண்டும் தனது குற்றச்சாட்டுக்களை தி இந்தியன் எக்ஸ்பிரஸ் ஆங்கில நாளிதழில் எழுதி எழுப்பினார்.
(சத்யம் நிறுவனத்தின் ராமலிங்க ராஜூவின் உறவினர்களால் நிறுவப்பட்ட மேடாஸ், பின்னர் சத்யத்துடன் ராமலிங்க ராஜூவால் இணைக்கப்பட்டு அதைத் தொடர்ந்து பல விசாரணைகளுக்கு 2009 ஆம் ஆண்டுக்குப் பின்னர் ஆளானது)
ஈழ தேசிய சனநாயக விடுதலை முன்னணி
￼விடுதலை தமிழ் தேசிய புலிகள் கட்சி
வரலாறு
புளொட் அமைப்பின் ஒரு உறுப்பினராக செயல்பட்ட ஞானப்பிரகாசம் ஞானசேகரன் (பரந்தன் ராஜன்) அவ்வியக்கத்தில் இருந்து பிரிந்து, டெலோ, ஈபிஆர்எல்எஃப் இயக்கங்களில் இருந்து பிரிந்த சிலருடன் இணைந்து மூன்று நட்சத்திரங்கள்' என்ற பெயரில் ஓர் இயக்கத்தை ஆரம்பித்தார். 1987 ஆம் ஆண்டில் இவ்வியக்கம் புளொட்டில் இருந்து பிரிந்த ஜோதீசுவரன் (கண்ணன்) தலைமையிலான குழுவினருடனும், ஈபிஆர்எல்எஃப் இலிருந்து பிரிந்த டக்ளஸ் தேவானந்தாவுடனும் இணைந்து ஈழ தேசிய சனநாயக விடுதலை முன்னணி என்ற பெயரில் புதிய இயக்கத்தை இந்தியப் புலனாய்வுத்துறை ரோவின் ஆதரவுடன் ஆரம்பித்தனர். இலங்கை இந்திய ஒப்பந்தம் கையெழுத்தானதை அடுத்து டக்லசு தேவானந்தா இவ்வியக்கத்தில் இருந்து விலகி ஈபிடிபி என்ற ஈழ மக்கள் ஜனநாயகக் கட்சியை ஆரம்பித்தார்.
அரசியல்
1987 முதல் 1990 வரையான காலப்பகுதியில் இந்திய அமைதி காக்கும் படை இலங்கையில் தங்கியிருந்த காலத்தில் இவ்வியக்கம் சுறுசுறுப்புடன் இயங்கி வந்தது. 1988 வடகிழக்கு மாகாணசபைத் தேர்தல், 1989 நாடாளுமன்றத் தேர்தல் ஆகியவற்றில் போட்டியிட்டது. 1990 இல் இந்திய அமைதிப்படையினர் இலங்கையை விட்டு வெளியேறிய போது இக்கட்சியினரும், தமது செயற்பாடுகளைக் கைவிட்டு இந்தியா சென்றனர். 2004 ஆம் ஆண்டு வரை இவ்வியக்கத்தினர் செயலிழந்திருந்தனர். விடுதலைப் புலிகள் அமைப்பின் கிழக்குத் தளபதி கருணா புலிகள் இயக்கத்தில் இருந்து வெளியேறியதை அடுத்து கருணா ஈழ தேசிய சனநாயக விடுதலை முன்னணியில் இணைந்து அதன் தலைவரானார். இதனை அடுத்து இவ்வியக்கம் விடுதலைப் புலிகளுக்கு எதிரான நிலைப்பாட்டை எடுத்தது. கருணா பின்னர் இவ்வியக்கத்தில் இருந்து விலகினாலும், அரச-ஆதரவு இயக்கமாகத் தொடர்ந்து இயங்கி வருகிறது.